คือ หนูกินยาคุมกำเนิดมาประมาน2-3ปี วันที่3-8 เมนออกมาเป้นสีน้ำตาลปนแดงมีเมือกสีขาวปนนิดหน่อยมาแบบกระปริดกระปอยมีปวดท้องนิดหน่อย มีโอกาสเสี่ยงท้องมั้ยค่ะ
สวัสดีค่ะ หากเลือดที่ออกในวันที่ 3-8 ก.ค. ออกมาในช่วงเว้นระยะ 7 วันของการทานยาคุมกำเนิด หรือออกในช่วงที่กำลังทานยาเม็ดแป้ง (เม็ดที่ 22-28 สำหรับยาคุมกำเนิดชนิด 28 เม็ด) ก็จะถือว่าเป็นประจำเดือนที่ปกติดี แม้จะมีปริมาณน้อยและออกแบบปะปริดกะปรอยก็ตาม และการมีประจำเดือนมา ก็แสดงว่าไม่ได้มีการตั้งครรภ์เกิดขึ้น ทั้งนี้ การที่ประจำเดือนมีปริมมาณน้อย อาจเกิดจากผลของยาคุมกำเนิดที่ทำให้เยื่อบุโพรงมดลูกบางลง ปริมาณเลือดที่ออกมาจึงน้อยได้ เมื่อเลือดมีปริมาณน้อย จึงไหลออกจากมดลูกช้า ทำให้เลือดสัมผัสกับอากาศและความเป็นกรดในช่องคลอดนานขึ้น เลือดจึงกลายเป็นสีน้ำตาลค่ะ ซึ่งก็ไม่ได้อันตรายอะไรแต่หากเลือดที่ออก อยู่ในช่วงที่กำลังทานยาคุมเม็ดที่เป็นฮอร์โมนอยู่ อาจเป็นอาการเลือดออกกะปริดกะปรอยที่เกิดจากผลข้างเคียงของยาคุมกำเนิดได้ โดยเฉพาะหากเป็นยาคุมกำเนิดชนิดฮอร์โมนต่ำ หรือเกิดจากการทานยาคุมไม่ตรงเวลา ไม่ได้เป็นอาการที่จะบ่งบอกว่ามีการตั้งครรภ์เกิดขึ้น แต่หากทานยาคุมจนครบ 21 เม็ดและเว้นระยะครบ 7 วัน หรือทานยาคุมจนครบ 28 เม็ดแล้ว หากไม่มีประจำเดือนมา ก็ควรตรวจหาการตั้งครรภ์ดูค่ะ